b'\n_START_ARTICLE_\nFranc Obljubek (politik)\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini malega posestnika Franca in gospodinje Jo\xc5\xbeefe Obljubek rojene Marini\xc4\x8d v zaselku Breg pri naselju Krasno v Brdih in bil 22. maja 1944 kot nem\xc5\xa1ki talec ustreljen na domu. Obljubek ni imel \xc5\xa1ol. Brati in pisati ga je nau\xc4\x8dil duhovnik. Od o\xc4\x8deta je prevzel posestvo, kasneje pa je bil za \xc4\x8dasa avstro-ogrske in Kraljevine Italije \xc5\xbeupan v Kojskem. Januarja 1907 je bil izvoljen v Izvr\xc5\xa1ni odbor Narodno napredne stranke, na listi liberalne stranke pa 1908 v kurijo veleposestva gori\xc5\xa1kega de\xc5\xbeelnega zbora. Za poslanca v De\xc5\xbeelni zbor Gori\xc5\xa1ko-Gradi\xc5\xa1\xc4\x8danske je leta 1909 in 1913 \xc5\xa1e dvakrat neuspe\xc5\xa1no kandidiral. Med 1. svetovno vojno je bil begunec najprej v Palermu, nato pa v kraju Voghera v Lombardiji. Po vrnitvi domov je bil \xc5\xa1e ve\xc4\x8d let \xc5\xbeupan. Pogosto je vzel iz siroti\xc5\xa1nice po dva otroka, ki so potem \xc5\xbeiveli in delali v dru\xc5\xbeini in k temu spodbujal tudi druge dru\xc5\xbeine.'